(জিটিনিউজ টোয়েন্টিফোর ডটকম/কামরুল হাসান, কলারোয়া।) কলারোয়ায় একটি বাড়ি একটি খামার প্রকল্পর সুফলভোগী সদস্যদের মাঝে সম্পদ হস্তান্তর প্রক্রিয়ায় সোমবার উপজেলার লাঙ্গলঝাড়া ইউপির ১০টি পরিবারের মাঝে হাঁস-মুরগী হস্তান্তর করা হয়েছে৷ উপজেলা পরিষদ চত্ত্বরে দুপুর দেড়টায় এ উপলক্ষে আয়োজিত অনুষ্ঠানে প্রধান অতিথি হিসাবে উপস্থিত থেকে সুফলভোগী সদস্যদের মাঝে সম্পদ  হস্তান্তর করেন উপজেলা নির্বাহী অফিসার আ,ন,ম তরিকুল ইসলাম৷        অনুষ্ঠানে বিশেষ অতিথি হিসাবে উপস্থিত ছিলেন উপজেলা সহকারী কমিশনার (ভুমি) সামিহা ফেরদৌসী৷ এসময় অন্যান্যের মধ্যে উপস্থিত ছিলেন উপজেলা পল্লী উন্নয়ন কর্মকর্তা আশরাফ হোসেন, উপজেলা মুক্তিযোদ্ধা কমান্ডর কমান্ডার গোলাম মোস্তফা, কলারোয়া ইউসিসিএর চেয়ারম্যান আ: গফুর, বিআরডিবির পরিদর্শক রবিউল ইসলাম, সাংবাদিক মাস্টার কামরুল হাসান, বিআরডিবির মাঠ সহকারী এসএম তাসমুজ্জামান, হাফিজুর রহমান, অশোক কুমার প্রমুখ৷ অনুষ্ঠানে ৩০জন সুফলভোগী সদস্যের  মধ্যে প্রথম পর্যায়ে লাঙ্গলঝাড়া ইউপির রেহেনা খাতুন, নবাব আলী, শামিম, আ: রউফ, আ: খালেক দালাল, সোহরাব হোসেন, জাহাঙ্গীর দালাল, মোজাম্মেল হক, কওছার আলী, লিটনসহ ১৫জন সদস্যের হাতে একটি বাড়ি একটি খামার প্রকল্পর পক্ষ থেকে হাঁস-মুরগী হস্তান্তর করা হয়৷  জিটিনিউজ টোয়েন্টিফোর ডটকম/2598